นิวคุงกับเพื่อนๆได้ไปกินชาบู ชาบู นางใน สาขาเกษตรนวมินทร์ เลยเอามารีวิวให้ชมครับ
โดยร้านสาขานี้ จะตั้งอยู่ในซอยวิภาวดี 42 เข้าไปในซอยนิดเดียวจะเจอป้ายร้านชาบูนางในด้านขวา เลี้ยวเข้าไปจะเจอร้าน จอดรถหน้าร้านได้เลย
บรรยากาศในร้านจะโปร่งกว้างนั่งสบาย พนักงานบริการดี เสิร์ฟเร็ว แต่แอร์ในร้านเย็นไม่ทั่วถึงเท่าไหร่ครับ

ราคาบุฟเฟ่ต์ของที่นี่ปกติจะคนละ 350 บาท แต่ช่วงนี้มีโปรสำหรับสาขานี้คือ 299 บาทสำหรับช่วงเที่ยงวันของวันธรรมดา

วันนี้นิวคุงก็ได้ลองสั่งกินมาหลายหลายเลย ไม่ว่าจะเป็น
ซุปชาบูของร้านจะมีกลิ่มหอมจากตัวเครื่องเทศแรงกว่าสาขาอื่นๆ และรสชาติซุปจะออกหวานกลมกล่อมน้อยกว่าสาขาพระราม 9 ไปหน่อย
บรรดาเนื้อต่างๆ ไม่ว่าจะเป็นเนื้อวัว ก็แล่ออกมาได้บางๆต้มกินแล้วได้รสหวานเนื้ออร่อยดีเลย
ตัวเนื้อหมู ชอบกินเป็นสันคอหมู เนื้อนุ่มหวานมีลายมันแทร กินแล้วเพลินมากๆครับ สามชั้นก็ไม่แพ้กัน ลายสีขาวตัดชมพูสวย ต้มกินแล้วฟินเลย
ของทะเลไม่ว่าจะเป็นกุ้งสด ปลาหมึก เกี๊ยวกุ้ง ลูกชิ้นกุ้ง อันนี้อร่อยทุกอย่างเลยครับ มีความสดใหม่ ให้มาแบบไม่หวงของเลย

สรุปโดยรวม (เต็ม 10)
ให้ 8 คะแนนครับ รสชาติน้ำซุปกลมกล่อมน้อยไปนิด แต่บรรดาเนื้อต่างๆสดใหม่สะอาด กินแล้วเพลินเลย

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  28 / 5 / 58